**EDZŐI ÉLETMŰ DÍJ 2017.**

PÁLYÁZATI KIÍRÁS

A Magyar Edzők Társasága pályázatot hirdet a 2017. évi Edzői Életmű Díj elnyerésére. Az Edzői Életmű Díj a több évtizedes eredményes edzői munka elismerése. Az Edzői Életmű Díjat a Magyar Edzők Társaság gondozza.

Pályázati feltételek:

Az Edzői Életmű Díjra az az edző pályázhat, aki:

1. Legalább középfokú (nem OKJ-s) edzői képesítéssel rendelkezik.
2. Magyar állampolgár.
3. A magyarországi felnőtt és/vagy utánpótlás edzői munka eredményének köszönhetően a több éven át edzett sportolója/csapata (sportolói/csapatai) kiemelkedő hazai vagy nemzetközi eredményt (eredményeket) ért (értek) el.
4. Betöltötte 60. életévét.
5. Legalább 25 éves edzői tevékenységgel rendelkezik.
6. Tagja a Magyar Edzők Társaságának.

Eredményesség szempontjából a következő versenyek vehetők figyelembe:

Felnőtteknél:

* Olimpiai Játékok, világbajnokság, Európa-bajokság, Universiade, csapatsportokban európai nemzetközi kupák, hazai egyéni- és csapatsportok országos bajnokságai, magyar kupák.
* Paralimpiai Játékok, Global Games, Siketlimpia, Speciális Olimpia, Szervátültetettek Világjátéka.

Utánpótlásnál:

* Ifjúsági Olimpia, Európai Ifjúsági Olimpiai Fesztivál, Junior, ifjúsági és serdülő világbajnokság és Európa-bajnokság.

Egyéni és csapat sportágak korosztályos országos bajnokságai, korosztályos magyar kupák.

Kizáró tényező:

- A pályázaton nem vehet részt az az edző, aki sportfegyelmi eltiltás, vagy jogerős büntető ítélet hatálya alatt áll.

- A Mesteredzői Díjjal rendelkező edző nem pályázhat az Edzői Életmű Díjra.

A pályázat benyújtásának módja:

* A pályázatot a Magyar Edzők Társasága által kiadott pályázati űrlapon kell benyújtani. Az eredmények felsorolását mellékletként is lehet a pályázati űrlaphoz csatolni. A pályázati űrlap a Magyar Edzők Társasága honlapjáról ([www.magyaredzo.hu](http://www.magyaredzo.hu)) letölthető, vagy a MET irodában átvehető.
* A pályázatot zárt borítékban személyesen vagy postai úton a Magyar Edzők Társasága irodájába (1146 Budapest, Istvánmezei út 1-3. Magyar Sport Háza) kell benyújtani.

A pályázat benyújtásának határideje: 2017. április 7.

A pályázat elbírálása:

A beérkezett pályázatok értékelése alapján a Magyar Edzők Társasága Mesteredzői Kollégiuma tesz javaslatot a díjazottakra. Az edzői életmű díjazottak személyéről a Mesteredzői Kollégium javaslata alapján a Magyar Edzők Társasága elnöksége dönt.

A Mesteredzői Kollégium a pályázatok értékelésénél nem veszi figyelembe azt a pályázatot, amelyből hiányzik a szövetségi (Magyar Paralimpiai Bizottsági, fogyatékos ernyőszervezeti) javaslat, vagy a javaslat nem támogatja a pályázatot.

A Mesteredzői Kollégium összetétele:

Elnök: Dr. Kemény Dénes mesteredző (vízilabda)

Tiszteletbeli elnök: Dr. Ormai László mesteredző (asztalitenisz)

Tagok: Csank János mesteredző (labdarúgás)

 Fábiánné Rozsnyói Katalin mesteredző (kajak-kenu)

 Dr. Hegedűs Csaba mesteredző (birkózás)

 Kovács Tamás mesteredző (vívás)

 Mészáros Lajos mesteredző (kosárlabda)

 Dr. Hc. Mocsai Lajos mesteredző (kézilabda)

Pécsi Gábor mesteredző (öttusa)

Zrínyi Miklós mesteredző (kick-box)

Az Edzői Életmű Díjjal pénzbeli juttatás nem jár, de a Magyar Edzők Társasága –lehetőségeihez mérten – a pályázat nyerteseit egyszeri pénzjutalomban részesítheti.

Budapest, 2017. február 17.

 Magyar Edzők Társasága